|  |  |
| --- | --- |
| Új kép (1) | **Budapesti Közlekedési Zártkörűen Működő Részvénytársaság****Jogi és Humánpolitikai Igazgatóság** |
| Az információs önrendelkezési jogról és az információszabadságról szóló2011. évi CXII. törvény 27. § (5) bekezdése alapján:**NEM NYILVÁNOS!**Az irat társasági bizalmassági kategóriája: ***Fokozott bizalmasságú*** |

( ) sz.

Igazgatósági és Felügyelőbizottsági együttes ülésre előterjeszthető:

 …………………………………………

 vezérigazgató

Előterjesztés

**a Budapesti Közlekedési Zártkörűen Működő Részvénytársaság Igazgatósági és Felügyelőbizottsági együttes ülésére**

**A pótdíjkövetelés-állomány engedményezési szerződése**

***Készült:***a 2022. május 06-i Igazgatósági és Felügyelőbizottsági együttes ülésére

***Előterjesztő:*** Dr. Környei Éva

jogi és humánpolitikai igazgató ……………………………...

***Felelős:*** dr. Szilágyi Nóra jogi irodavezető ……………………………...

***Készítették:*** Hagymási Gergely gazdasági szakértő ……………………………….

 Vukman Tamás operatív menedzser ……………………………….

**Tartalomjegyzék**

[I. Határozati javaslat 3](#_Toc102391489)

[II. Vezetői összefoglaló 4](#_Toc102391490)

[III. Előterjesztés 6](#_Toc102391491)

[IV. Döntési Javaslat 13](#_Toc102391492)

[V. Mellékletek 14](#_Toc102391493)

# I. Határozati javaslat

A BKV Zrt. Igazgatósága „A pótdíjkövetelés-állomány engedményezési szerződése” tárgyú előterjesztést megtárgyalta és az alábbi döntést hozta:

1. Az Igazgatóság egyetért az 1.sz. mellékletben ismertetett engedményezési szerződéssel és felkéri a vezérigazgatót, hogy küldje meg azt a Fővárosi Közgyűlés felé, annak jóváhagyása céljából.

Felelős: vezérigazgató

Határidő: azonnal

A BKV Zrt. Felügyelőbizottsága „A pótdíjkövetelés-állomány engedményezési szerződése” tárgyú előterjesztést megtárgyalta és az alábbi döntést hozta:

1. A Felügyelőbizottság egyetért az 1.sz. mellékletben ismertetett engedményezési szerződéssel és felkéri a vezérigazgatót, hogy küldje meg azt a Fővárosi Közgyűlés felé, annak jóváhagyása céljából.

Felelős: vezérigazgató

Határidő: azonnal

# **II. Vezetői összefoglaló**

Társaságunknál jelentkezett a BKM Budapesti Közművek Nonprofit Zrt. tulajdonában lévő DHK Hátralékkezelő és Pénzügyi Szolgáltató Zrt. (a továbbiakban: DHK), amely a BKV pótdíjkövetelés-állományát engedményezés útján „megvenné”.

Az Igazgatóság a 2022. március 03-i ülésén a 49/2022 (III. 03.) sz. határozat „A pótdíjkövetelés-állomány engedményezése” c. napirend alapján a következő döntést fogadta el:

„A BKV Zrt. Igazgatósága „A pótdíjkövetelés-állomány engedményezése” tárgyú előterjesztést megtárgyalta és az alábbi döntéseket hozta:

1. Az Igazgatóság egyetért azzal, hogy a pótdíjkövetelés-állomány 1.400.000.- Ft ellenértékkel történő engedményezéséről a DHK Zrt. részére az Alapító döntsön az alapítói érdekek figyelembevételével a Ptk. 3:112.§ (3) bekezdésében foglalt alapítói utasítás kiadásával.

Felelős: vezérigazgató

Határidő: azonnal”

A Felügyelőbizottság a 2022. március 03-i ülésén a 16/2022 (III. 03.) sz. határozat „A pótdíjkövetelés-állomány engedményezése” c. napirend alapján a következő döntést fogadta el:

„A BKV Zrt. Felügyelőbizottsága „A pótdíjkövetelés-állomány engedményezése” tárgyú előterjesztést megtárgyalta és az alábbi döntéseket hozta:

1. A Felügyelőbizottság egyetért azzal, hogy a pótdíjkövetelés-állomány 1.400.000.- Ft ellenértékkel történő engedményezéséről a DHK Zrt. részére az Alapító döntsön az alapítói érdekek figyelembevételével a Ptk. 3:112.§ (3) bekezdésében foglalt alapítói utasítás kiadásával.

Felelős: vezérigazgató

Határidő: azonnal”

A fent említett döntéseket követően a Főváros felé továbbítottuk a közgyűlési előterjesztés tervezetét. A Főváros jelezte, hogy alapítói utasítás kiadását nem tervezi, továbbá az előterjesztés Fővárosi Közgyűlés (továbbiakban: Közgyűlés) elé terjesztésének feltétele az 1. sz. mellékletet képező Engedményezési szerződés (továbbiakban: Szerződés) is.

A DHK mindeközben új ajánlatot tett a BKV pótdíjkövetelési állományának engedményezésére. Az ajánlat szerint az 1.400.000.- Ft-os vételáron túl egy ún. profit-sharing megoldást javasol. Ennek alapján amennyiben 3 év múlva a portfólió a vártnál jobban térül, a minimum elvárt eredmény felett teljesít, úgy az azon felül keletkező profiton megosztozik a BKV és a DHK 60-40%-os arányban.

A BKK Zrt. -vel (mint a pótdíjkövetelés-állomány jelenlegi kezelőjével, a továbbiakban: BKK) és a DHK-val folytatott egyeztetések alapján vizsgáltuk a különböző alternatívák pénzügyi hatásait is. Ez alapján kijelenthető, hogy a DHK részére történő engedményezés gazdaságilag kedvezőbb, mintha a követeléseket a BKK kezelné tovább.

Mindezek alapján kérjük a tisztelt Igazgatóság és Felügyelőbizottság támogatását a Szerződés tervezetére vonatkozóan, amelyet döntés esetén megküldünk a Közgyűlés részére.

# III. Előterjesztés

**III.1. Igazgatóság hatásköre**

Alapszabály 10.1.19. pontja alapján az Igazgatóság javaslatot tesz az Alapító felé, mindazon ügyek tekintetében, melyekben való döntések meghozatalát a Társaság Alapítója, mint egyszemélyi tulajdonos magához vonta (9.3.26 b) pontban foglalt kivétel figyelembevételével).

**III.2. Felügyelőbizottság hatásköre**

Alapszabály 11.3 pontja alapján a Felügyelőbizottság köteles az Alapító elé kerülő előterjesztéseket megvizsgálni és ezekkel kapcsolatos álláspontját írásban ismertetni.

**III.3. Alapító hatásköre**

Társaságunk Alapszabályának 9.3.23. pontja alapján Alapítói kizárólagos döntést igényel követelésünk engedményezése, ha a szerződés értéke az általános forgalmi adó nélkül számított 50 millió forintot meghaladja. Ennek alapján tehát az engedményezés alapítói döntést igényel.

**III.4. A DHK ajánlata**

A DHK felvette a kapcsolatot Társaságunkkal annak érdekében, hogy árajánlattal éljen pótdíjkövetelés-állományunkra. A DHK közvetetten 100 %-os fővárosi tulajdonú cég.

A DHK új ajánlatot tett a BKV pótdíjkövetelési állományának engedményezésére (jelenleg 3280 db 160.444.255 Ft tőkeösszegű ügy). Az ajánlat szerint az 1.400.000.- Ft-os vételáron túl egy ún. profit-sharing megoldást javasol. Ennek alapján amennyiben 3 év múlva a portfólió a vártnál jobban térül, a minimum elvárt eredmény felett teljesít, úgy az azon felül keletkező profiton megosztozik a BKV és a DHK 60-40%-os arányban. Az elvárt eredmény fogalmát a felek meghatározzák. A DHK-val a Szerződés tervezetét egyeztettük (1. sz. melléklet).

A vételár nem éri el azt az értéket, ami alapján az értékesítést közbeszerzési eljárás alapján kell lebonyolítani. A Társasági Beszerzési Szabályzat alapján az érintett terület első számú vezetőjének jóváhagyásával, vezérigazgatói láttamozással közvetlen szerződéskötés útján az engedményezési szerződés megköthető lehet.

**III.5. A DHK ajánlatának gazdasági értékelése**

A pótdíjkövetelés kezelési alternatíváinak összehasonlításához a különböző opciók esetén a BKV-nál felmerülő bevételek és költségek egyenlegét szükséges megbecsülni. A becslés során jelentős nehézséget okoz, hogy egy ennyire koros követelésállomány esetén mind a befolyó bevételek nagysága, mind a felmerülő végrehajtási költségek csak nagy bizonytalansággal becsülhetők.

Mivel a portfóliót, a követeléseket jelenleg is kezelő BKK ismeri a legjobban, tőlük kértünk becslést a várhatóan befolyó bevételek nagyságát illetően. A BKK három változatot jelölt meg a 3 év bevételeinek becslése körében, a várható végrehajtási költségekről viszont nincs becslésük. A várható végrehajtási költségekre vonatkozóan így a DHK becslését használtuk. Erre a két tételre vonatkozó feltételezéseink tehát az alábbiak:

* a befolyó bevételeket illetően a BKK által becsült szcenáriókat vesszük alapul:
	+ pesszimista: ~ 9.000.000 Ft
	+ optimista: ~ 22.000.000 Ft
	+ nagyon optimista: ~ 33.000.000 Ft (a 2022-es I. negyedév ténye efelett van)
	+ ezen felül a szemléltetés kedvéért szerepeltetünk egy 40.000.000 Ft-os és egy 45.000.000 Ft-os bevételt jelentő szcenáriót is.
* a végrehajtási és egyéb eljárási díjakat illetően DHK által alkalmazott becslést vettük alapul (22.361.000 Ft a 3 év alatt)

A két opció (A. a BKK a jelenlegi modell szerint kezeli tovább a portfóliót; B. a követelésállomány engedményezésre kerül a DHK részére) összehasonlítása során az alábbiakból indultunk ki.

1. **A követeléseket a jelenlegi modell szerint a BKK kezeli tovább**

Ebben az esetben a BKK részére befolyó bevételeknek (amelyekre a BKK fenti becslései vonatkoznak) csak egy része jelent tényleges **bevételt** a BKV részére:

* az összes bevétel egy része a BKK-t illeti az ügyvédi költségekre (historikus adatok alapján ennek nagysága az összes bevétel 20%-ra tehető);
* az ezzel a 20%-kal csökkentett bevételből a BKV még 33% sikerdíjat fizet a BKK-nak;
* így a BKK által becsült összes bevétel mintegy 54%-a tekinthető a BKV bevételének.

A jelenlegi modell továbbvitele esetén a BKV oldalán a sikerdíjon felül az alábbi **költségek** merülnek fel:

* a követelések nyilvántartását, adminisztrálását, a BKK-val való kapcsolattartást intéző részmunkaidős munkatárs személyi jellegű ráfordítása (ez a 3 év alatt, évi 10%-os bérfejlesztéssel kalkulálva 4.500.000 Ft)
* a BKV-t terhelik a végrehajtásokhoz kapcsolódó illetékek, díjak – ezek nagysága nehezen becsülhető, a DHK fenti becslését használtuk (22.361.000 Ft a 3 év alatt)
1. **A követelések engedményezésre kerülnek a DHK részére**

Ebben az esetben a BKV oldalán bevételként az alábbi tételek kerülnek figyelembevételre:

* engedményezés egyszeri bevétele (1.400.000 Ft)
* a profitmegosztási mechanizmus kalkulált bevétele – megjegyzendő, hogy a DHK által becsült költségek esetén a mechanizmus eléréséhez szükséges bevételi szintet csak a BKK által becsült „nagyon optimista” szcenárió biztosítja, az ennél kedvezőtlenebb szcenáriók esetén csak az engedményezéshez kapcsolódó egyszeri bevétel jelentkezik.

Az engedményezés esetén a pótdíjkövetelésekkel kapcsolatban a továbbiakban a BKV **oldalán sem feladat, sem költség nem jelentkezik**. A feladattal jelenleg foglalkozó munkavállalót eddig is más területen alkalmazta a Társaság, csak a követelés-kezeléshez kapcsolódó részmunkaidős munkaviszonya szűnne meg.

1. **Eredmények**

A BKV nettó pénzügyi pozícióját a két opció esetén az alábbi táblázatok mutatják be az 5 fenti szcenárióra:



A fenti táblázatok alapján minden vizsgált szcenárió esetén kedvezőbb a BKV pozíciója a DHK ajánlatának elfogadása esetén.

Tekintettel azonban arra, hogy a kalkuláció eredményére jelentős hatással van egy nagyon nehezen becsülhető költség, a végrehajtási és egyéb eljárási díjak költsége, ennek nagyságára vonatkozóan érzékenységvizsgálatot is végeztünk, azt vizsgálva, hogy hogyan alakulnak a pénzügyi pozíciók a különböző szcenáriók esetén a végrehajtási díjak nagyságának változása esetén. Az érzékenységvizsgálat azt mutatta, hogy **minden reálisan feltételezhető szcenárió esetén kedvezőbb a BKV-nál felmerülő költségeket teljes mértékben elimináló DHK-ajánlat (**az érzékenységvizsgálat eredményei a 4. sz. mellékletben találhatók)**.**

A fentiek alapján a BKV-nak **gazdasági szempontból is megéri a DHK-ra engedményezni a pótdíjkövetelési állományt alapítói utasítás nélkül is**.

**III.6. A BKK 2022. április 29. napján megküldött észrevétele** (3. sz. melléklet)

A BKK észrevételeire az alábbiak szerint reagálunk:

1. BKK észrevétel: *„Követelésállomány megoszlása:*

*Az engedményezési szerződés tervezete szerint az értékesítésre kerülő követelés csomag* *(2.764 db 145.885.174 Ft tőkeösszegű ügy) két részből áll:*

* *BÖK Kft.-vel 2016. augusztus 11-én, K-218/16 iktatószám alatt kötött, 2019. május 8. napján módosított megbízási szerződés alapján kezelt követelés (melyet a BKK Zrt. a 2022. március 31-i üzletág átruházási tranzakcióval átvett a BÖK Kft-től);*
* *BKV által kezelt követelés.*

*Kérjük, hogy a fenti megoszlás - a hiányzó értékek (ügy darabszám, tőkeösszeg) megadásával - mind a BKK Igazgatósága, mind a Fővárosi Közgyűlés részére készített előterjesztésekben legyen feltüntetve.”*

Válasz: A BKV teljes pótdíjkövetelés-állománya kerül engedményezésre, ezért lényegtelennek tartjuk ebből a szempontból, hogy jelenleg abból mennyit kezel a BKV, illetve a BKK. Egyébiránt a BKV jelenleg 168 db ügyet kezel 5.948.749.- Ft tőkeértékben, a BKK 3112 db ügyet kezel 154.495.506 Ft tőkeértéken a mai nappal – 2022.05.02.- bezárólag frissítve. Amennyiben a Főváros kéri ezt a megosztást, a közgyűlési előterjesztést kiegészítjük.

1. BKK észrevétel: „*Kérjük tovább, hogy az engedményezési szerződésben:*
* *a BÖK Kft. és a BKK Zrt. közötti üzletágátruházásra ne mint várható, hanem mint megtörtént eseményre hivatkozzanak;*
* *legyen rögzítve az értékesíteni kívánt követelésállomány értéke az igazgatósági és a közgyűlési előterjesztéssel összhangban. Amennyiben ezt nem lehetséges előre meghatározni, akkor az igazgatósági és a közgyűlési előterjesztésben csak tervezett értékként hivatkozzanak rá.”*

Válasz: A Szerződésben az üzletágátruházásra vonatkozóan múlt időre módosítottuk a hivatkozást. A Szerződésben azért nincs rögzítve a követelésállomány értéke, mert azt majd akkor tudjuk meghatározni annak folyamatosan változása okán, amikor majd az engedményezés meg fog történni. A közgyűlési előterjesztésben ugyan szerepel, hogy ez a BKV jelenlegi állománya, de kiegészítettük azzal, hogy ez változhat.

1. BKK észrevétel: „*Várható végrehajtási költségek:*

*A Fővárosi Közgyűlésnek készült előterjesztésben „régi” várható bevételi és végrehajtási költség értékek szerepelnek (bevétel: 5-20 millió Ft és felmerült költség 7-10 millió Ft). Az Igazgatóság részére készült előterjesztés mind a várható bevételek, mind a várható végrehajtási költségek kapcsán ettől eltérő értékeket tartalmaz.”*

Válasz: Javítottuk a közgyűlési előterjesztés tervezetét.

1. BKK észrevétel: „*A BKK a 2022. március 31-én lezajlott üzletág átruházás alapján immár általa kezelt állományra a BKV kérésre 3 féle bevétel becslést készített 3 évre (2022-2024) előre, a várható ráfordításokra vonatkozó becslést a BKV nem kért tőlünk.”*

Válasz: Kértünk a BKK-tól a költségekre becslést, illetve a DHK költségeire véleményt a szakterület vezetőjétől, Majer Judittól. A válasz szerint a BKV-s kezelt állományra csak bevételi terveket talált, így a DHK-s költségszámot számításokkal nem tudta megerősíteni.

1. BKK észrevétel: „*Az igazgatósági előterjesztés szerint a végrehajtási és egyéb eljárási díjakat a DHK által megadott becslés alapján vették figyelembe. DHK-nak tudomásunk szerint nincs információja az állományról, az általa* ***3 évre adott 22.361.000 Ft költség összeg véleményünk szerint túlzott.***

*Erre az állományra az elmúlt időszakban a BKV az alábbi költségeket fizette meg éves bontásban:*

|  |  |  |
| --- | --- | --- |
| év | BKV előleg felhasználás  |   |
| 2016-2017 | 32 867 995 Ft  | fmh illeték |
| 2018 | 23 519 555 Ft  | vh illeték |
| 2019 | 40 056 059 Ft  | vh előleg |
| 2020 | 13 079 808 Ft  | főleg vh előleg |
| 2021 | 1 882 808 Ft  |   |
| 2022 | 99 291 Ft  |   |
| **összesen** | **111 505 516 Ft**  |   |

*Ebből látható, hogy az elmúlt évben kevesebb, mint 2 millió Ft végrehajtással kapcsolatos költség merült fel a BKV oldaláról, hiszen az eljárási illetékek ezekben az ügyekben már megfizetésre kerültek. Arányaiban ez a költség a jövőben még tovább csökkenhet. Ennek megfelelően hibás a BKV azon levezetése is, hogy a növekvő bevételek mellé konstans értékként veszi a DHK által becsült költséget. Ha az állomány a vártnál jobban térül, ott nem merül fel utólagos végrehajtási költség.”*

Válasz: A BKK fenti okfejtése abból indul ki, hogy a követelésállományt határozatlan ideig fogja kezelni. Ebben a konstrukcióban a végrehajtók költségei csak akkor jelentkeznek, amikor egy-egy végrehajtás során a végrehajtónak aktuális költsége merül fel a már megelőlegezett költségen felül. A DHK-s konstrukció az, hogy 3 évig tervezik kezelni ezt a koros követelésállományt. 3 év után a nem térült követeléseket is lezárják. Ebben az esetben a végrehajtók kérni fogják az addig nem térült költségeiket. Ha arra számolunk, hogy a követelésállomány kb. 50%-a nem fog megtérülni (1500 ügy), akkor ez ügyenként kb. 15.000.- Ft-ot jelent, amely reálisnak tűnik. Azonban tekintettel arra, hogy mind a várható bevételek, mind a várható költségek csak jelentős bizonytalansággal becsülhetőek, ún. érzékenységi vizsgálatot végeztünk. Ennek során a 3 év költségét 4 – 30 millió Ft között, a bevételeket 9 – 45 millió Ft között vizsgáltuk. Ennek során minden szcenárióban a DHK-s engedményezés jobb gazdasági adatokat mutat, mint a BKK-s kezelés (4. sz. melléklet).

1. BKK észrevétel: „*A fentiek alapján alapvetően téves az igazgatósági előterjesztés III.4 C. pontjában a BKV nettó pozícióját bemutató táblázat. A táblázatokban ezért kérjük megjeleníteni*
* *a BKK által adott 3 féle bevétel becslés értékét;*
* *a 40, illetve 45 millió Ft-os becslésnél megjeleníteni, hogy azok a BKV feltételezései;*
* *a BKV összes bevételének megbontását a vételárból, illetve az esetleges profit sharing-ből származó részekre, valamint*
* *az észrevételeink alapján pontosított költségeket.”*

Válasz: Véleményünk szerint nem téves a BKV nettó pozícióját bemutató táblázat. A táblázatban szerepel a BKK által adott 3-féle bevétel becslés értéke. A 40 és 45 millió Ft-os becslés is szerepel az előterjesztés III.4. pontjában. A bevétel megbontását vételár + profit-sharing részekre azért nem tartjuk relevánsnak, mert a profit sharingből származó bevétel mindig egyenlő a táblázatban szereplő bevétel mínusz 1,4 millió Ft értékkel. Bár a BKK az észrevételeiben továbbra sem ad pontosabb 3 éves költségbecslést, az érzékenységvizsgálat elég széles skálán mutatja be a költségek alakulását is.

1. BKK észrevétel: *„Engedményezés előnyei:*

*Az indoklásban szereplő számos előnnyel, miszerint:*

* *a követelésállományból befolyt bevételek a fővárosi tulajdonú cégeknél maradnak;*
* *az állomány kezelése a követeléskezeléssel, mint fő tevékenységgel és MNB engedéllyel rendelkező céghez, a DHK Zrt-hez kerül, amelynek köszönhetően az eddigieknél is hatékonyabb követeléskezelés várható*

*nem értünk egyet.”*

Válasz: A BKK nem indokolta meg az észrevételekben, hogy a fenti előnyökkel miért nem ért egyet. Véleményünk szerint fontos elem az, hogy a befolyt bevételek fővárosi tulajdonú cégnél maradnak, mert így a bevételek nem kerülnek ki fővárosi érdekkörön kívülre, továbbra is fővárosi tulajdonú cég bevételi forrását jelentik majd. Az, hogy a követelésállomány egy olyan céghez kerül, amely a követeléskezeléssel fő tevékenységében foglalkozik, garancia arra, hogy a követelésállomány a jövőben hatékonyan lesz kezelve, így véleményünk szerint ez is előnye lehet az engedményezésnek.

1. BKK észrevétel: „*Engedményezés szerződéssel kapcsolatos problémák:*

*Álláspontunk szerint az engedményezési szerződés a BKK-ra nézve – a hatályos megbízási szerződéshez képest – többlet feladatokat határoz meg, illetve többlet felelősséget telepít.*

*Kérjük az engedményezési szerződésből az alább jelölt részek törlését:*

* *„III.1. Engedményező jelen Szerződés aláírásától számított 5 napon belül ~~a Megbízási szerződés mindenkori Megbízottja közreműködésével~~ átadja Engedményesnek az általa értékesíteni kívánt követelések listáját, mellékelve a 4. számú melléklet szerinti információkat.”*
* *„III.2. Engedményező az I.1. pontban leírt követelés érvényesítéséhez szükséges valamennyi dokumentumot – így különösen a követelés alapját képező iratokat, az engedményezési nyilatkozatot (2. sz. melléklet), az esetleges felszólító levelet - ~~a Megbízási szerződés Megbízottja közreműködésével~~, jegyzőkönyv felvétele mellett átadja Engedményes részére, abban az esetben, ha az Engedményes a teljes vételárat kiegyenlítette.”*

Válasz: A törléssel nem értünk egyet, mert a BKK kezeli jelenleg a pótdíjállományt, az ő közreműködése nélkül a BKV nem tudja átadni azt a DHK részére.

1. BKK észrevétel: „*Felhívjuk a figyelmet arra, hogy azengedményezési szerződés V.1. pontjában szereplő állítás – tekintettel arra, hogy a BKK legalább egy peres eljárásról tud – nem igaz: „Engedményező kijelenti, hogy az I.1. pont szerinti követelések vonatkozásában Engedményező és követelés kötelezettje (Adós) között nincs folyamatban peres eljárás.”*

Válasz: A DHK részére nem kerül átadásra az az 1 db per, azt a BKV fogja intézni a továbbiakban. Tehát az állítás igaz.

1. BKK észrevétel: „*Álláspontunk szerint felesleges az Engedményezési szerződés Előzmények részében szereplő „Engedményező tájékoztatja továbbá Engedményest, hogy amennyiben a BKK Budapesti Közlekedési Központ Zártkörűen Működő Részvénytársaság (székhely: 1075 Budapest, Rumbach Sebestyén utca 19-21; cégjegyzékszám: 01-10-046840; a továbbiakban: BKK Zrt.) - várhatóan 2022. április 1. napjától - üzletág-átruházási tranzakcióval átveszi a BÖK Kft. pótdíjkövetelési tevékenységét, az átvétel időpontjától kezdődően a BKK Zrt. szerződésátruházással az Engedményező jóváhagyásával belép a Megbízási szerződésbe (a továbbiakban Megbízott).” mondat, ezért kérjük annak törlését.”*

Válasz: Véleményünk szerint nem felesleges ez a tájékoztatás tekintettel arra, hogy a BKV pótdíjait a BKK kezeli, az ő közreműködése nélkül az állomány átadása a DHK részére nem lehetséges.

**III.7. Kockázatok**

A két vizsgált opció közül egyértelműen a jelenlegi modell továbbvitele a kockázatosabb, hiszen ebben az esetben mind a költségek, mind a bevételek nagysága bizonytalan. A DHK-nak történő értékesítés esetén a veszteség lehetősége megszűnik és kockázatot csak az jelent, hogy ha a vártnál sokkal nagyobb mértékben bizonyulnak behajthatónak a pótdíjkövetelések, akkor az ebből eredő haszon egy része nem a BKV-nál – viszont szintén fővárosi tulajdonú társaságnál – jelentkezik. A javasolt profit-megosztási séma viszont álláspontunk szerint ezt a kockázatot méltányosan kezeli.

# IV. Döntési Javaslat

A fentiek alapján a jelen előterjesztés 1. sz. mellékletét képező Szerződés elfogadását javasoljuk.

# V. Mellékletek

1. számú melléklet Engedményezés szerződés tervezete

2. számú melléklet Közgyűlési előterjesztés melléklete

3. számú melléklet BKK észrevétele

4. számú melléklet Érzékenységvizsgálat